दुनिया के करीब 13 प्रतिशत आबादी यानी 64 करोड़ लोग आपन देश छोड़ीके दूसरा देश में बसल चाहत बाड़न. एकरा में 15 करोड़ लोगन के पहिली पसंद अमेरिका बा. अमेरिका के आपन घर बनावे के चाह रखे वालन में करीब एक करोड़ भारतीय भी बाड़न. एकर खुलासा गैलप के ताजा सर्वेक्षण से भइल बा. एकरा अनुसार, पूरा विश्व में विदेश में बसे के इच्छा रखे वालन में अमेरिका सबसे पसंदीदा जगह बा. जवन लोग अमेरिका में बसे के इच्छा जतवलन ओकरा में ज्यादातर चीन (2.2 करोड़), भारत (एक करोड़), ब्राजील (70 लाख), नाइजीरिया (15 लाख) अउर बांग्लादेश (80 लाख) से बाड़न.
सर्वेक्षण से इहो खुलासा भइल कि दुनिया में हर 30 में से एगो आदमी अमेरिका में बसल चाहत बा. ब्रिटेन (4.5 करोड़), कनाडा (4.2 करोड़), फ्रांस (3.2 करोड़) अउर सउदी अरब (3.1 करोड़) भी बड़ संख्या में लोगन के पसंद बा. गैलप के कहनाम बा कि दुनियाभर के लोगन में विदेश जाए के इ इच्छा अवसर के तलाश खातिर बा. अवसर माने उहां रहत अपना परिवार के साथे रहल , नया व्यवसाय शुरू करे अउर अइसन स्थान पऽ रहे से बा , जहवां बच्चन के साथे अच्छा व्यवहार होखे.
गैलप ए सर्वेक्षण खातिर वर्ष 2009-2011 के दौरान 151 देशन में 4,52,199 लोगन से पूछताछ कइलन. इ 151 देश दुनिया के 97 प्रतिशत से अधिक आबादी के प्रतिनिधित्व करेलन.
bho_Deva bho_Deva bho_Deva